پاکستان سیو دي چیلډرن امدادي ادارې دفتر وتړلو
اسلام اباد کې سیو د چلډرن یو ترجمان وویل دفتر يي بغیر د خبردارۍ تړل شوی دی او د پاکستان د اقدام مخالفت کوي. هغه وویل دا مسله به د پاکستاني پاکستاني حکومت لوړ رتبه چارواکو سره پورته کوي
اسلام آباد کې چارواکو د نړي والې امدادي ادارې سیو دي چلډرن دفتر د زیارت یا پنجشنبې په ورځ وتړلو. په ادارې د "هیواد خلاف" د کار کولو الزام لگول شوی دی. د فرانس ای ایف پي خبري ادارې ترمخه، پولیس او حکومتي افسرانو دفتر کې د کار وخت ورسته اسلام آباد کې سيو دي چلډرن دفتر مرکزي دوازه وتړله. "مونږ د حکومت په هدایاتو سیو دي چلډرن دفتر سیل (بند) کړو،" پولیس افسر کامران چیمه ای ایف پي ته وویل. سیو دي چلډرن دفتر بندیدو په اړه حکومت په رسمي توگه څه نه دي ایف ای پي د داخله وزارت د یو چارواکې په حواله ویلي امدادي اداره د "پاکستان خلاف سرگرمو" کې ښکیل وه. د داخله وزارت چارواکې نوم او رتبه نه ده ښودل شوي. د داخله وزارت چارواکې وویل " د ډیر وخت راهسې د دوي څارنه کیدله او داسې کار يي کولو چې د پاکستان د مفاد خلاف وو." اسلام اباد کې سیو د چلډرن یو ترجمان وویل دفتر يي بغیر د خبردارۍ تړل شوی دی او د پاکستان د اقدام مخالفت کوي. هغه وویل دا مسله به د پاکستاني پاکستاني حکومت لوړ رتبه چارواکو سره پورته کوي. کال ٢٠١٢ کې د پاکستان حکومت یو رپورټ سیو دي چلډرن تعلق د ډاکټر شکیل افریدي سره ظاهر کړی. ډاکټر شکیل افریدي دا وخت د پاکستان په زندان کې پروت دی. په هغه الزام دی چې د القاعده مشر اوسامه بن لادن په لټون کې يي د امریکې استخباراتي ادارې سي ائي ای دپاره يي د ویکسینیشن جعلي کمپین چلولی وو. سیو دي چلډرن سي ائي ای سره د تعلق خبره ردوي.